stanford-oval/wikipedia huggingface dataset:
איי.סי. פאואר
החזקות

מבנה החזקות החברה כפי שמתואר להלן נכון ל-31 בדצמבר 2014.
כמו כן המבנה מתאר את ההחזקות הישירות והעקיפות של חברת אינקיה בחברות יצרניות, ואינו מתאר את כל חברות ההחזקות שדרכן מחזיקה אינקיה בחברות אלו.
ההחזקות בישראל מוחזקות דרך חברת הבת איי.סי. פאואר ישראל (100%), וההחזקות בכל שאר המדינות הן דרך חברת הבת אינקיה (100%).
| --- | --- |
ישראל: או.פי.סי רותם (80%)
פרו: Kallpa ‏(74.9%)
פרו: Samay ‏(74.9%)
פרו: Cerro del Águila‏ (CdA) ‏(74.9%)
בוליביה: COBEE ‏(100%)
צ'ילה: Central Cardones ‏(86.6%)
צ'ילה: Central Colmito ‏(100%)
אל סלוודור: Nejapa ‏(100%)
אל סלוודור: Cenergica ‏(100%)
הרפובליקה הדומיניקנית: CEPP ‏(96.7%)
ג'מייקה: JPPC ‏(100%)
ניקרגואה: Consorcio Eolico Amayo ‏(61.35%)
ניקרגואה: Corinto ‏(64.58%)
ניקרגואה: Tipitapa ‏(64.58%)
קולומביה: Supertroil ‏(60%)
גואטמלה: PQP ‏(100%)
גואטמלה: Energuate ‏(100%) (נרכשה בינואר 2016)
פנמה: Pedregal ‏(21.2%)
פנמה: Kanan ‏(100%)
אלף כץ

| --- | --- |
אין תמונה חופשית
 לידה:  15 במאי 1898 Mlynove, אוקראינה 
 פטירה:  22 בינואר 1969 (בגיל 70) ניו יורק, ארצות הברית 
 מדינה:  ארצות הברית 
 שם עט:  Aleph Katz 
 שפות היצירה:  יידיש 
 
אלף כץ (בכתיב יידי: אַלעף קץ; באנגלית: Aleph Katz) הוא שם העט של משה אברהם כץ (באנגלית: Moris (Moshe) Abraham Katz;‏ 1898, מלינוב, ווהלין, רוסיה (אוקראינה) – ינואר 1969, ניו יורק) היה משורר יידיש, בלשן, מתרגם, עיתונאי ומחזאי יהודי אמריקאי יליד אוקראינה.
קורות חיים

כץ נולד בשנת 1898 למשפחת רבנים נאורה בעיר מלינוב שבווהלין, בדרום-מערב רוסיה (אוקראינה). התחנך חינוך דתי מסורתי בחדר, אך גם למד בבית הספר הרוסי המקומי. בשנת 1913, כשהיה בן חמש-עשרה, היגרה משפחתו לארצות הברית, והשתקעה בניו יורק. כץ חי את כל חייו בעיר.
להשלמת לימודיו עבד בימים במלאכות שונות, ובערבים למד בסיטי קולג'. הוא השתלב בעולם התקשורת היידישאי בניו יורק, וכיהן יותר מ-40 שנה כעורך החדשות של סוכנות הידיעות "יט"א" (סוכנות הידיעות היהודית). במסגרת עבודתו רבת השנים בעיתונות פרסם כץ עשרות מאמרים, מאמרי ביקורת על ספרים, ראיונות ועוד. בין היתר כתב לעיתונים "אין זיך", "פֿרייע אַרבייטער שטימע", "די וואָך", "דאָס יידישע פֿאָלק", "ייִדישע קעמפֿער", "אויפֿקום", "צוקונפֿט", "קינדער זשורנאַל".
אלף כץ היה בין מייסדי אגודת הנוער היידישאית "בני עם חי" בניו יורק, ושימש כמזכירהּ במשך שנים רבות. עבודת הבלשנות שלו בלשון יידיש, הביאה אותו לחברות במערכת המצומצמת של מילון היידיש הגדול. שירי הילדים שלו התפרסמו בכל עולם קוראי היידיש של התקופה. שירו הראשון נדפס בשנת 1920, בשבועון ההומוריסטי "דער גרויסער קונדס" (יידיש: "הקונדס הגדול"). כץ היה במשתתפים הקבועים של רוב עיתוני הילדים היידיים בארצות הברית, באירופה ואף בארגנטינה.
ספריו נדפסו בשלוש יבשות: בניו יורק, בבואנוס איירס, בריו דה ז'ניירו ובתל אביב.
אלף כץ פרסם יותר מעשרה ספרים, בהם שירי הילדים האהובים שלו, מחזות קצרים, תרגום מיצירות רוברט לואיס סטיבנסון, ומבחר משיריו בשם "כוכב השחר", שנדפס בישראל לאחר מותו.
רק שירים בודדים משלו תורגמו לעברית בידי שמשון מלצר.
ספריו

אַ מעשה פון ים: און אנדערע לידער, ניו יורק: זאנגען, 1925. (הספר, בארכיון האינטרנט)
אקערצייט: א זאמלונג לידער, ניו יורק: בידערמאן, 1929. (הספר, בארכיון האינטרנט)
דאָס טעלערל פון הימל; אילוסטראציעס: יאָסל קאָטלער, ניו יורק: מתנות, 1934. (הספר, בארכיון האינטרנט)
פון א ביז ת; אילוסטרירט פון יוסף שאָר, ניו יורק: אלעף, 1939. (הספר, בארכיון האינטרנט)
אמאָל איז געווען א מעשה, ניו יורק: מתנות, 1944. (שירים) (הספר, בארכיון האינטרנט)
גוט מאָרגן, אלף; פּורים-שפּיל און יאָסעלע: צוויי שפילן און אַ מעשה, ניו יורק: א' כץ, תש"י 1950. (שני מחזות וסיפור לילדים)
חלום עליכם: שפּיל און לידער, ניו יורק: פארלאג מדינת יידיש, 1958. (הספר, בארכיון האינטרנט)
די אמתע חתונה: א לייטער פון לידער פון מעשיות און שפּיל; צייכענונגען פון יצחק פרידלענדער, ניו יורק: מדינת יידיש, 1964. (הספר, בארכיון האינטרנט)
דער מאָרגנשטערן; אריינפיר פון יודל מארק, תל אביב: פארלאג י"ל פרץ, תשל"ה 1975. ("כוכב השחר": מבחר שירים; הופיע לאחר מותו) (הספר, בארכיון האינטרנט)
ספריו > תרגום

ראָבערט לואיס סטיווענסאָן, אוצר אינדזל: איבערזעצט פון ענגליש: אלעף כץ, ניו יורק: גראהאר און סטאדאלסקי, 1927. (אי המטמון)
אלווין ג'ונס

| --- | --- |

 לידה:  9 בספטמבר 1927 פונטיאק, ארצות הברית 
 פטירה:  18 במאי 2004 (בגיל 76) אנגלווד, ארצות הברית 
 שם לידה:  Elvin Ray Jones 
 מוקד פעילות:  ארצות הברית 
 תקופת הפעילות:  1948–2004 (כ־56 שנים)
 סוגה:  ג'אז, פוסט-בופ 
 שפה מועדפת:  אנגלית 
 כלי נגינה:  מערכת תופים 
 חברת תקליטים:  בלו נוט, אנג'ה רקורדס 
 בן או בת זוג:  Keiko Jones 
 פרסים והוקרה:  אמני הג'אז של NEA 
 www.elvinjones.com
 פרופיל ב-IMDb
 
אלווין ריי ג'ונס (באנגלית: Elvin Ray Jones‏; 9 בספטמבר 1927 – 18 במאי 2004) היה מתופף ג'אז אמריקאי.
ביוגרפיה

אלווין ג'ונס נולד בפונטיאק שבמדינת מישיגן. הבן הצעיר ביותר במשפחה בת עשר נפשות, אביו עבד בחברת ג'נרל מוטורס. שנים מאחיו הבוגרים הפכו גם כן לנגני ג'אז - האנק ג'ונס ות'אד ג'ונס.
אלווין ג'ונס החל לנגן באופן מקצועי בשנות הארבעים כאשר ניגן בתזמורת צבאית. בנוסף, בשנת 1949 ניגן ג'ונס מעט במועדון בדטרויט. ג'ונס החל לנגן בסופו של דבר עם אמנים כצ'ארלי פארקר, מיילס דייוויס ווורדל גריי, ב-1955, לאחר שנכשל באודישן לתזמורת של בני גודמן, הוא מצא עבודה בניו יורק בתזמורתו של צ'ארלס מינגוס וניגן באלבום "J is for Jazz" של ג'יי ג'יי ג'ונסון.
בשנות השישים החל לנגן עם ג'ון קולטריין בהרכב שבעתיד יקרא "הקוורטט הקלאסי" של קולטריין. יחד עמו ניגנו בקוורטט גם ג'ימי גאריסון ומק'קוי טיינר, ויחד הם הקליטו את אחד מאלבומי הג'אז המצליחים בכל הזמנים - A Love Supreme. ג'ונס וקולטריין הירבו בנגינת דואטים שונים בגוון ג'אז חופשי. ג'ונס המשיך לנגן עם קולטריין עד שנת 1966, באותה תקופה ג'ונס כבר לא הרגיש בנוח עם הכיוון אליו חותר קולטריין. כמו כן, סגנונו הפוליריתמי של ג'ונס, לא תאם כבר לסגנון של המתופף השני בהרכביו של קולטריין - ראשיד עלי.
לאחר שעזב את הרכבו של קולטריין, ניגן ג'ונס עם דיוק אלינגטון והקים הרכב משלו שנקרא "Jazz Machine". ג'ונס המשיך לעבוד על סגנון נגינתו והמשיך בפיתוח הסגנון הפוליריתמי שלו. מגזין לייף הכתיר את ג'ונס בתואר "המתופף הכי ריתמי בעולם" והסגנון החופשי הזורם שלו השפיע על מתופפי רוק שונים, בהם מיטש מיטשל שניגן עם ג'ימי הנדריקס.
ג'ונס לימד באופן קבוע, העביר כיתות אמן, ניגן בבתי ספר ואף הופיע בהתנדבות בבתי כלא, שיעוריו כללו היסטוריה של המוזיקה וטכניקות תיפוף.
אלווין ג'ונס נפטר עקב כשל לב ב-18 במאי 2004, מותיר אחריו שתי נשים (שירלי ג'ונס שממנה התגרש וקייקו ג'ונס שלה נישא בצורה לא חוקית) ושני ילדים: בן (אלווין נתן ג'ונס) ובת (רוז-מרי).
אלפרד מויסיו

ד"ר אלפרד ספירו מויסיו (באלבנית: Alfred Spiro Moisiu; נולד ב-1 בדצמבר 1929) היה נשיא אלבניה בשנים 2002–2007.
ביוגרפיה

מויסיו נולד ב-199 בעיר שקודרה. אביו, ספירו מויסיו, היה גנרל פאשיסט-לשעבר במלחמת העולם השנייה, שהוביל את דיוויזיית טומורי שהשתייכה לצבא האיטלקי, במהלך הפלישה האיטלקית ליוון. האב הפך להיות קומוניסט בעקבות תוצאות המלחמה, ונהג לשלוח חיילים ללימודים צבאיים בברית המועצות; גם בנו אלפרד נשלח לשם ללימודים גבוהים, ב-1946. בשנת 1948 הוא סיים את לימודיו בבית הספר להנדסה קרבית בלנינגרד (כיום סנקט פטרבורג). בשובו שירת בטיראנה כמפקד מחלקה בבית ספר לקצינים (בין השנים 1948–1949), ואחר כך שימש כמורה באקדמיה הצבאית של אלבניה (בין השנים 1949–1951). בין השנים 1952 ל-1958, הוא למד באקדמיה הצבאית להנדסה במוסקבה, וסיים בהצטיינות.
כשחזר לאלבניה, המשיך מויסיו את הקריירה הצבאית שלו במחלקת ההנדסה הקרבית, במשרד הביטחון. בין השנים 1967–1968, הוא היה חניך בקורסים בכירים להגנה צבאית באקדמיית משרד ההגנה בטיראנה. בין השנים 1966 ל-1971, תוך כדי הקורס, הוא פיקד על בריגדת פונטון בקאבאג'ה. בשנת 1971 הפך למנהל מחלקת ההנדסה והביצורים במשרד הביטחון האלבני (תחת פיקודו של מנהיג אלבניה אנוור הודג'ה, בתקופה בה אלפי ביצורי בטון נבנו ברחבי המדינה על מנת להגן עליה מפני פלישות צבאות זרים).
בשנת 1979, קיבל מויסיו דוקטורט במדעי הצבא. משנת 1981 כיהן כסגן שר הביטחון. תחת השרים בקיר באלוקו, מחמט שהו וקדרי חאסביו, הוא החזיק בתפקיד עד אוקטובר 1982. במהלך כהונתו בתפקיד היה מויסיו אחראי להפיכת אלבניה ליעד מבוצר ביותר, ובתקופתו נבנו בה אלפי בונקרים. אך בעקבות כישלון ביצור אלבניה, נשלח מויסיו על ידי הודג'ה לעיר בורל, שם שימש כמפקד מחלקת הנדסה במשך שנתיים, עד 1984. מויסיו עזב את שירותו הצבאי הפעיל בדרגת גנרל.
הוא שב לחיים הציבוריים בדצמבר 1991, כאשר הוא מונה להיות שר הביטחון בממשלתו של וילסון אחמט. הוא שירת בתפקיד עד אפריל 1992, תקופת כינונה של הממשלה הראשונה של המפלגה הדמוקרטית (בראשות אלכסנדר מקסי). בתקופה זו שימש כיועץ למשרד הביטחון. בשנת 1994, מונה על ידי סאפט ז'ולאלי לסגן השר, במטרה לשפר את מדיניות הביטחון של אלבניה. עצתו של מויסיו הייתה להתמקד במאמצים לשקם את הכוחות הצבאיים של המדינה שהיו באותה תקופה במצב רעוע, ולהתחיל בהכנות הצטרפות לנאט"ו. באותה השנה, הוא ייסד את ההתאחדות האלבנית הצפון אטלנטית ועמד בראשה. ב-24 בינואר 1995, הוא חתם אישית על הסכם אחדות בשביל שלום בין אלבניה לנאט"ו. מאותה השנה, החל מויסיו ללמוד בקורסים שונים של מכללת נאט"ו ברומא.
כאשר המפלגה הסוציאליסטית של אלבניה עלתה לשלטון ב-1997, נאלץ מויסיו לעזוב את תפקידו במשרד הביטחון. בשנים הבאות עסק בפעילות חוץ-ממשלתית, כאשר ארגן ועידות בינלאומיות בהן נדונו ענייני ביטחון והגנה בדרום מזרח אירופה, שליטה בצבאות השונים ואיסוף נשק מאזרחים.
ביוגרפיה > נשיאות אלבניה

בשנת 2002, תחת לחץ של ארגונים בינלאומיים, נבחר מויסיו בידי סאלי ברישה ופאטוס נאנו כמועמד לנשיאות המדינה אחרי תקופת כהונתו של רחספ מיידני. מויסיו נחשב מתאים לתפקיד עקב היותו חוקר, נייטרלי מבחינה פוליטית, מגשר ומתווך (תכונה מוערכת בקרב האלבנים, שנטו לסכסוכים פנימיים רבים) ובשל נטייתו הנחרצת למערב ולנאט"ו. התקשורת האלבנית ציינה את שיתוף הפעולה בין המפלגה הסוציאליסטית לדמוקרטית בנושא הקונצנזוס סביב מועמדותו של מויסיו; נאנו ומיידני לא התמודדו לנשיאות, כיוון שלא היו להם הסיכויים לצבור 60% מהקולות, והם תמכו במויסיו. מויסיו נבחר בידי מועצת העם האלבנית ברוב של 97 קולות (14 נמנעו ו-19 התנגדו), והוא הושבע לכהונת נשיאות של חמש שנים ב-24 ביולי 2002.
לאחר הרפורמה החוקתית שנעשתה במדינה בנובמבר 1998, התמקד ממשל מויסיו בחיזוק עיקרון הדמוקרטיה הפרלמנטרית באלבניה, ייצוב מערכת הרשות השופטת, ושילוב אלבניה במבנה האירופי. ביום שלאחר השבעתו לנשיאות, התפטר ראש הממשלה הסוציאליסט פנדלי מייקו, והנשיא מינה לתפקיד את פאטוס נאנו, מנהיג המפלגה הסוציאליסטית (בין השאר כפיצוי לנאנו על כך שוויתר על מועמדותו לנשיאות). אך מאז הרבה מויסיו לבקר את נאנו על התמקדות מוגזמת בשלטון על חשבון שיפור המדינה באמצעות רפורמות שונות.
מויסיו סיים את תפקידו בתום תקופת כהונתו, ב-24 ביולי 2007, והוחלף על ידי באמיר תופי.
ביוגרפיה > חיים אישיים

מויסיו דובר רוסית, איטלקית ואנגלית. הוא כתב מאמרים רבים וערך מספר מחקרים אודות מדעי הצבא, ונושאי ביטחון והגנה. ספרו "Kosova: Between War and Peace", פורסם באנגלית בשנת 2005.
מויסיו היה נשוי למיליקה מויסיו, עד מותה ב-2002. נולדו להם שלוש בנות ובן; הבן נהרג בתאונת דרכים ב-2004, במהלך כהונת אביו כנשיא אלבניה.
אלי אוקובו

אלי-פרנק אוקובו (בצרפתית: Élie-Franck Okobo; נולד ב-23 באוקטובר 1997) הוא כדורסלן צרפתי המשחק בעמדת הקומבו גארד במונקו מהליגה הצרפתית והיורוליג.
ראשית חייו וקריירת נוער

אוקובו נולד בבורדו, צרפת, לאב קונגולזי ולאם צרפתייה. יש לו אחות ושני אחים: אחיו הגדול משחק כדוריד ומתחרה באתלטיקה, ואילו אחיו הצעיר משחק גם הוא כדורסל. אביו של אוקובו היה גם הוא כדורסלן.
בגיל 16 הצטרף אוקובו לבורדו מהליגה השלישית החובבנית. הוא ערך את הופעת הבכורה שלו בבוגרים ב-8 בפברואר 2014 וקלע את שתי הנקודות היחידות שלו בעונה ב-8 במרץ מול וישי-קלרמון.
בעונת 2014/15 החל אוקובו לשחק בקבוצת הנוער של פו אורטז בליגת העל לנוער, וכבר בהופעת הבכורה שלו ב-20 בספטמבר 2014 רשם 23 נקודות ו-4 חטיפות בהפסד קבוצתו לשאלון-ריימס. ב-23 בדצמבר הוא קלע שיא עונתי של 24 נקודות, כולל 6 מ-7 מהשלוש, בניצחון 79–78 על נאנסי. ב-29 משחקים העמיד אוקובו ממוצעים של 9.8 נקודות, 3.0 ריבאונדים, 1.9 אסיסטים ו-1.2 חטיפות למשחק.
קריירה מקצועית > פו אורטז (2015–2018)

ב-13 ביוני 2016 חתם אוקובו לשלוש שנים בפו אורטז מהליגת העל הצרפתית. הוא שיחק בעיקר בקבוצת הנוער של המועדון, ושיחק דקות מעטות בקבוצה הבוגרת הוא ערך את הופעת הבכורה שלו ב-Pro A ב-24 באוקטובר 2015, כשהוא קוטף ריבאונד אחד בדקה מול פריז לבלואה. ב-4 באפריל 2016 הוא קלע את חמש הנקודות היחידות שלו בעונה מול מונקו. אוקובו הוביל את קבוצת הנוער של פו אורטז למקום הראשון בסיום העונה הסדירה, אך קבוצתו הפסידה בגמר לפריז לבלואה.
בעונת 2016/2017 שיחק אוקובו פחות בליגת הנוער וקיבל דקות משמעותיות מהספסל עבור הקבוצה הבוגרת של פו אורטז. ב-25 באוקטובר הוא הופיע לראשונה ביורופקאפ, התחרות האירופית הרביעית בחשיבותה, ורשם 6 נקודות ו-2 ריבאונדים בניצחון 77–56 על טרטו. ב-28 בנובמבר קלע אוקובו 11 נקודות בהפסד 76–96 לאלאן שאלון, הפעם הראשונה שרשם סכום דו-ספרתי של נקודות בליגה, וב-13 בדצמבר רשם שיא עונתי ודאבל דאבל של 20 נקודות, 10 אסיסטים ו-6 ריבאונדים בניצחון 101–66 על פרדוביצה בסיבוב השני של היורופקאפ. הוא סיים את העונה עם ממוצעים של 4.6 נקודות, 2.1 ריבאונדים ו-1.5 אסיסטים למשחק בליגה הצרפתית ו-8.2 נקודות, 3.3 ריבאונדים ו-2.1 אסיסטים למשחק ביורופקאפ, וסיים במקום השני בהצבעה לפרס השחקן הצעיר של הליגה הצרפתית, בו זכה פרנק ניליקינה משטרסבורג.
ב-23 בספטמבר 2017, במשחקו הראשון בעונת 2017/18, ערך אוקובו את הופעת הבכורה שלו בחמישייה בליגה הצרפתית ורשם 14 נקודות ו-8 אסיסטים בניצחון על אלאן שאלון. ב-10 בפברואר 2018 הוא קלע שיא קריירה של 30 נקודות, לצד 8 אסיסטים ו-4 ריבאונדים, בניצחון 105–93 על שאלון וב-23 במאי, במהלך המשחק הראשון של סדרת רבע גמר הפלייאוף מול מונקו המדורגת ראשונה, שיפר אוקובו את שיאו עם 44 נקודות בהפסד 97–99.
ב-11 באפריל נרשם אוקובו לדראפט ה-NBA.
קריירה מקצועית > פיניקס סאנס (2018–2020)

ב-21 ביוני נבחר אוקובו במקום ה-31 בדראפט ה-NBA ‏2018 על ידי פיניקס סאנס. הוא שיחק במדי הקבוצה בליגת הקיץ של ה-NBA וב-6 ביולי חתם רשמית בקבוצה. בהופעת הבכורה שלו ב-NBA ב-17 באוקטובר רשם אוקובו שתי נקודות ואסיסט בניצחון 121–100 על דאלאס מאבריקס, ב-28 באוקטובר רשם 18 נקודות, 5 ריבאונדים ו-7 אסיסטים בהפסד 110–117 לאוקלהומה סיטי ת'אנדר ושלושה ימים לאחר מכן פתח אוקובו לראשונה בחמישייה ורשם 8 נקודות, 4 ריבאונדים ו-5 אסיסטים בהפסד 90–120 לסן אנטוניו ספרס. ב-13 בנובמבר נשלח אוקובו לקבוצת ליגת הפיתוח של פיניקס, נורת'רן אריזונה סאנס, ושיחק במדיה כבר באותו לילה מול סנטה קרוז ווריורס. הוא שיחק בפיניקס ונורת'רן אריזונה לאורך כל עונת הרוקי שלו, במהלכה רשם שיאים עונתיים של 19 נקודות בהפסד 99–115 ללוס אנג'לס קליפרס ב-28 בנובמבר ו-11 אסיסטים בהפסד 112–118 לאטלנטה הוקס ב-2 בפברואר 2019. ב-25 בנובמבר 2020 הוא שוחרר מסגל הסאנס.
קריירה מקצועית > לונג איילנד נטס (2021)

ב-16 בדצמבר 2020 חתם אוקובו בברוקלין נטס, אך שוחרר בתום מחנה האימונים. ב-27 בינואר 2021 חתם בלונג איילנד נטס, קבוצת ליגת הפיתוח של ברוקלין, וב-14 משחקים במדיה העמיד ממוצעים של 8.9 נקודות, 5 אסיסטים ו-3.4 ריבאונדים למשחק.
קריירה מקצועית > אסוול ליון-וילרבאן (2021–2022)

ב-10 ביולי 2021 חתם אוקובו לשנה באסוול ליון-וילרבאן מליגת העל הצרפתית והיורוליג, במדיה זכה באליפות צרפת בכדורסל.
קריירה מקצועית > מונקו (2022–הווה)

ב-15 ביולי 2022 חתם אוקובו במונקו מהליגה הצרפתית והיורוליג.
קריירה בנבחרת הלאומית

אוקובו שיחק בנבחרת צרפת בכדורסל עד גיל 20 ורשם את הופעתו הבין-לאומית הראשונה באליפות אירופה עד גיל 20 2016 בפינלנד. הוא היה הקלע השלישי בטיבו בטורניר עם ממוצעים של 18.9 נקודות, 3.9 ריבאונדים, 1.6 אסיסטים ו-1.9 חטיפות למשחק, וקלע ב-42.9% מהשלוש. הוא שיחק עם נבחרת העתודה של צרפת גם באליפות אירופה בכדורסל עד גיל 20 2017, שם זכתה במדליית הארד. הוא העמיד ממוצעים של 12.3 נקודות, 3.3 ריבאונדים ו-4.0 אסיסטים למשחק בטורניר.
אוקובו שיחק במדי נבחרת צרפת הבוגרת ביורובאסקט 2022, בו הגיעה עימה לגמר, ובגביע העולם הכדורסל 2023.
הערות שוליים

↑  Did Sean Marks divert his plane to France for a look at Elie Okobo?, Nets Daily, ‏18 במרץ 2018
↑  Pau-Lacq-Orthez youngster Okobo turning heads in FIBA Europe Cup, יורופקאפ, ‏6 בינואר 2017
↑  וישי 83–56 בורדו באסקט, באתר RealGM
↑  Premier contrat pro pour Elie Okobo, ל'אקיפ, [חוזה מקצועי ראשון לאלי אוקובו], ‏14 ביוני 2016 (בצרפתית)
1 2 3  פרופיל, באתר RealGM
↑  פו-לאק-אורטז v טרטו, באתר יורופקאפ
↑  פו-לאק-אורטז v פרדוביצה, באתר יורופקאפ
↑  DJ Cooper meilleur joueur de Pro A, Elie Okobo 2e meilleur espoir, La République des Pyrénées, [די. ג'יי. קופר השחקן המצטיין ב-Pro A, אלי אוקובו הצעיר השני בטיבו], ‏18 במאי 2017 (בצרפתית)
↑  Elie Okobo’s 44-point performance vs. Monaco, Eurohoop, ‏24 במאי 2018
↑  French guard Elie Okobo enters NBA draft, ESPN, ‏11 באפריל 2018
↑  NBA draft: Suns add French guard Elie Okobo, Colorado guard George King in second round, AZ Central, ‏21 ביוני 2018
↑  Suns Announce 2018 Summer League Roster, פיניקס סאנס, ‏1 ביולי 2018
↑  Suns Sign Ayton, Bridges, Okobo, King, פיניקס סאנס, ‏6 ביולי 2018
↑  דאלאס מאבריקס vs פיניקס סאנס, באתר NBA
↑  ת'אנדר 117–110 סאנס, באתר ESPN
↑  סן אנטוניו ספרס vs פיניקס סאנס, באתר NBA
↑  Suns Assign Elie Okobo to Northern Arizona, פיניקס סאנס, ‏13 בנובמבר 2018
↑  קליפרס 115–99 סאנס, באתר ESPN
↑  Phoenix Suns $16 million over the salary cap after free agency moves, waive Elie Okobo, AZ Central, ‏24 בנובמבר 2020
↑  Brooklyn Nets Sign Elie Okobo and Kaiser Gates, ברוקלין נטס, ‏16 בדצמבר 2020
↑  Brooklyn Nets Waive Three Players, ברוקלין נטס, ‏19 בדצמבר 2020
↑  Long Island Nets Announce 2021 Roster, לונג איילנד נטס, ‏27 בינואר 2021
↑  Elie Okobo joins ASVEL, Sportando, ‏10 ביולי 2021
↑  Elie Okobo officially moves to Monaco, Eurohoops, ‏15 ביולי 2022
אירוויזיון הילדים 2021

| --- | --- |
סמליל התחרות סלוגן התחרות: Imagine
 מספר התחרות:  19
 גמר:  19 בדצמבר 2021
 מנחים:  Carla Lazzari, אוליבייה מין, אלודי גוזואין 
 רשת השידור המפיקה:  France tv
 מיקום האירוע:  צרפת לה סיין מוזיקל, פריז, צרפת
 המפקח על התחרות:  שוודיה מרטין אסטרדאל
 השיר הזוכה:  ארמניה ארמניה - "Qami Qami"
 שיטת הניקוד:  50% שופטים (ילדים ומבוגרים) 50% קהל
 מספר משתתפות:  19
 מדינות שחוזרות לאחר פרישה:  אזרבייג'ן אזרבייג'ן איטליה איטליה  אירלנד אירלנד   אלבניה אלבניה   ארמניה ארמניה   בולגריה בולגריה   מקדוניה הצפונית מקדוניה הצפונית   פורטוגל פורטוגל
 מדינות שפרשו מהתחרות:  בלארוס בלארוס
 המדינות המשתתפות
 
   מדינות שאישרו את השתתפותן בתחרות   מדינות שהשתתפו בעבר, אך לא בשנה זו
 → אירוויזיון הילדים 2020 אירוויזיון הילדים 2022 ← 
 
בימת התחרות
אירוויזיון הילדים 2021 הייתה התחרות ה-19 של אירוויזיון הילדים מטעם איגוד השידור האירופי. מארחת התחרות הייתה צרפת לאחר זכייתה בשנה הקודמת עם השיר "J'imagine" ("אני מדמיינת") בביצוע ולנטינה. התחרות התקיימה ב-19 בדצמבר 2021 באולם המופעים הגדול במתחם ההופעות החדיש לה סיין מוזיקל בעל קיבולת מרבית של 6,000 צופים. ב-9 בדצמבר 2020, איגוד השידור האירופי הכריז כי התחרות תתקיים בצרפת. רשות השידור הספרדית (TVE) הביעה גם עניין באירוח התחרות, אך לבסוף הסירה את מועמדותה.
ב-20 במאי 2021, במהלך מסיבת עיתונאים, אושר כי פריז נבחרה לעיר המארחת. זו הייתה הפעם השנייה ברציפות שהתחרות מתקיימת בעיר בירה. בתחרות זכתה ארמניה, עם שירה של הזמרת מלנה פוקס, "Qami Qami", עם 224 נקודות ובהפרש של 6 נקודות בלבד מהמקום השני, פולין.
המדינות המשתתפות

| סדר | מדינה | שפה | אמן | שיר | תרגום לעברית | מקום | ניקוד |
| --- | --- | --- | --- | --- | --- | --- | --- |
| 01 | גרמניה גרמניה | גרמנית, אנגלית | פאולין | Imagine Us | דמיינו אותנו | 17 | 61 |
| 02 | גאורגיה גאורגיה | גאורגית, צרפתית, אנגלית | ניקולוז קאג'איה | Let’s Count The Smiles | בואו נספור את החיוכים | 4 | 163 |
| 03 | פולין פולין | פולנית, אנגלית | שרה ג'יימס | Somebody | מישהו | 2 | 218 |
| 04 | מלטה מלטה | אנגלית | אייק וקאיה | My Home | הבית שלי | 12 | 97 |
| 05 | איטליה איטליה | איטלקית, אנגלית | אליזבטה ליזה | Specchio (Mirror on the Wall) | מראה (מראה שעל הקיר) | 10 | 107 |
| 06 | בולגריה בולגריה | בולגרית, אנגלית | דניסלבה ומרטין | The Voice of Love | קול האהבה | 16 | 77 |
| 07 | רוסיה רוסיה | רוסית, אנגלית | טניה מז'נצבה | Mon Ami | אהובי | 7 | 124 |
| 08 | אירלנד אירלנד | אירית, אנגלית | מאלו לוי לאולור | Saor | להיעלם | 18 | 44 |
| 09 | ארמניה ארמניה | ארמנית, אנגלית | מאלנה | Qami Qami | רוח רוח | 1 | 224 |
| 10 | קזחסטן קזחסטן | קזחית, צרפתית | אלינור חאמזין ובקנור ז'אניבק | World of Fairytales | עולם של אגדות | 8 | 121 |
| 11 | אלבניה אלבניה | אלבנית, אנגלית | אנה גייבראה | Stand By You | לעמוד לצידך | 14 | 84 |
| 12 | אוקראינה אוקראינה | אוקראינית | אולנה אוסנקו | Vazhil | מינוף, הרמה | 6 | 125 |
| 13 | צרפת צרפת | צרפתית | אנזו | Tic Tac | טיק טאק | 3 | 187 |
| 14 | אזרבייג'ן אזרבייג׳ן | אזרית, אנגלית | סונה אזיזובה | One Of Those Days | אחד מהימים האלה | 5 | 151 |
| 15 | הולנד הולנד | הולנדית, אנגלית, יפנית | אייאנה | Mata Sugu Aō Ne | נתראה בקרוב | 19 | 43 |
| 16 | ספרד ספרד | ספרדית | לוי דיאז | Reír | לצחוק | 15 | 77 |
| 17 | סרביה סרביה | סרבית | יובאנה ודוניה | Oči Deteta | עיניים של ילדים | 13 | 86 |
| 18 | מקדוניה הצפונית מקדוניה הצפונית | מקדונית, אנגלית | דייטה מוזיקה | Green Forces | כוחות ירוקים | 9 | 114 |
| 19 | פורטוגל פורטוגל | פורטוגזית | סימאו אוליביירה | O Rapaz | הילד | 11 | 101 |

↑  השיר מכיל מספר מילים בצרפתית
↑  השיר מכיל מספר מילים ביפנית
מדינות אחרות

ישראל ישראל – ראש המשלחת הישראלית לאירוויזיון, יובל פישר, הודיע שישראל לא תשתתף באירוויזיון הילדים 2021. הסיבה לכך נעוצה בהחלטה של תאגיד השידור הישראלי להתמקד באירוויזיון עצמו ובהפקות אחרות. ישראל התמודדה לאחרונה באירוויזיון הילדים בשנת 2018.
ויילס ויילס – ויילס פרשה מאירוויזיון הילדים 2020 עקב מגפת הקורונה. רשות השידור הוולשית אישרה כי הם מתכננים לחזור לתחרות ב-2021. עם זאת, ב-17 בפברואר 2021, רשות השידור הולשית הכריזה כי ויילס לא תשתתף באירוויזיון הילדים 2021.
נורווגיה נורווגיה – רשות השידור הנורווגית הצהירה כי אין בכוונתה לחזור לתחרות ב-2021.
ראו גם

אירוויזיון 2021
הערות שוליים

1 2  France to host Junior Eurovision Song Contest 2021,‏ אתר התחרות, 9 בדצמבר 2020
↑  France: France Télévisions Is Keen To Host Junior Eurovision 2021, אנתוני גרנגר, 30 בנובמבר 2020
↑  Spain RTVE prepared to host Junior Eurovision 2021 should they win, אנתוני גרנגר, 28 בנובמבר 2020
↑  🇫🇷 Junior Eurovision 2021 will take place in Paris
↑  Deutschland nimmt auch 2021 am Junior Eurovision Song Contest teil
↑  מכיל כמה מילים באנגלית
↑  🇬🇪 Georgia: GBP has Confirmed Their Participation at Junior Eurovision 2021
↑  Neil Farren, 🇮🇹 Italy: Junior Eurovision 2021 Participation Confirmed, Eurovoix, ‏2021-08-30 (באנגלית בריטית)
↑  Russia: Junior Eurovision 2021 Participation Confirmed, אנתוניו גרנגר, 20 בינואר 2021
↑  Junior Eurovision 2021(הקישור אינו פעיל, 13.11.2021)
↑  The Netherlands: Junior Eurovision 2021 participation confirmed, אנתוני גרנגר, 26 בספטמבר 2020
↑  Spain plans to compete at Junior Eurovision 2020, בלן גרסיה, 30 בנובמבר 2020
↑  ישראל לא תשתתף באירוויזיון הילדים 2021, באתר EuroMix, ‏14/07/2021
↑  No decision on this yet I'm afraid, we'll have to see how things look in the new year
↑   ציוץ של רשות השידור הולשית ברשת החברתית אקס (טוויטר), 18 בפברואר 2021
↑   ציוץ של רשות השידור הולשית ברשת החברתית אקס (טוויטר), 17 בפברואר 2021
↑   ציוץ של רשות השידור הנוורגית ברשת החברתית אקס (טוויטר), 22 בפברואר 2021
אלף האיים

ערך זה עוסק בארכיפלג בגבול קנדה-ארצות הברית. אם התכוונתם לרוטב לסלט, ראו .
| --- | --- |

 נתונים גאוגרפיים
 מיקום:  סנט לורנס 
 קואורדינטות:  44°20′00″N 76°00′00″W﻿ / ﻿44.333333333333°N 76°W﻿ / 44.333333333333; -76
 נתונים מדיניים
 מדינה:  ארצות הברית, קנדה 
  (למפת ניו יורק מוגדלת) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהאלף האיים(למפת ניו יורק רגילה) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהאלף האיים
 
שקיעה באחד מהאיים הקטנים ביותר באלף האיים, שבו עץ אחד ושני שיחים
מפת תיירות משנת 1898 של אזור אלף האיים
אלף האיים הם ארכיפלג הכולל 1,864 איים המצויים בגבול ארצות הברית–קנדה, לאורך חלקו הדרום-המערבי של הנהר סנט לורנס. האיים פזורים במורד הנהר מהפינה הצפונית-מזרחית של ימת אונטריו, לאורך כ-80 ק"מ במורד הזרם, בין קינגסטון וברוקוויל, אונטריו. האיים הקנדיים שייכים לפרובינציה הקנדית אונטריו, והאיים האמריקניים, למדינת ניו יורק. האי וולף הוא הגדול ביותר בקבוצה, והוא נמצא כולו בשטח אונטריו.
היות שלאורך הנהר ישנם מאות סלעים הבולטים מעל פני המים, הוחלט כי הקריטריון להגדרתו של אי ככזה יהיה שמדובר במתחם יבשתי ששטחו גדול מ-1 רגל מרובע, הנמצא מעל פני המים בכל ימות השנה וגדל בו לפחות עץ אחד.
על שמם של אלף האיים קרוי הרוטב הפופולרי, רוטב אלף האיים.
גאוגרפיה

האזור בו מצויים האיים הוא סלעי ביותר ולכן בחלקים מסוימים השיט מסוכן בלילה. כלי שיט העוברים לאורך הנהר זקוקים לפעמים לעזרה מכלי טיס כדי לעבור את נתיב המים הסלעי והמסוכן. מסיבה זו ישנם קטעים שניתן לצפות בהם באניות טרופות מתחת לפני המים ולכן זהו מקום חביב על צוללנים. בחלקים מסוימים של הנהר המים כל כך צלולים עד כי ניתן לראות סלעים המצויים בעומק של 80 מטרים מתחת לפני המים.
גאולוגים מעריכים כי שרשרת האיים נוצרה כתוצאה מהיפרדות מקטע של המגן הקנדי ונדידתו דרומה אל עבר שרשרת הרי האדירונדק (אנ').
כעשרים מבין האיים האלה מהווים את הפארק הלאומי סנט לורנס, שהוא אחד הפארקים הלאומיים של מחוז אונטריו. כמו כן כוללים האיים פארקים לאומיים של מדינת ניו-יורק, בהם האי וולסלי והאי רוברט מוזס. חלק מהאזור הוכרז על ידי אונסק"ו בשנת 2002 כשמורה ביוספרית-עולמית.
ניתן לחצות את הגבול בין ארצות הברית לקנדה דרך גשר אלף האיים המחבר את כביש 81 בצפון מדינת ניו יורק עם כביש 137 באונטריו המוביל לדרך המהירה 401 החוצה את דרום מחוז אונטריו.